รัฐบาลไทย-ข่าวทำเนียบรัฐบาล-ย้ำเส้นตาย 16 เม.ย. 64 ต่างด้าวเร่งตรวจโควิด และเก็บอัตลักษณ์
วันอาทิตย์ที่ 4 เมษายน 2564
ย้ําเส้นตาย 16 เม.ย. 64 ต่างด้าวเร่งตรวจโควิด และเก็บอัตลักษณ์
กระทรวงแรงงาน เตือนนายจ้าง/สถานประกอบการ พาคนต่างด้าว 3 สัญชาติ ตามมติครม.วันที่ 29 ธ.ค. 63 ตรวจหาเชื้อโควิด-19 และจัดเก็บอัตลักษณ์บุคคล (Biometrics) ภายใน 16 เม.ย. 64 ก่อนจองคิวออนไลน์ทําบัตรชมพู
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากที่กระทรวงแรงงาน เปิดให้นายจ้าง/สถานประกอบการ และคนต่างด้าวแจ้งบัญชีรายชื่อ หรือข้อมูลบุคคลผ่านระบบออนไลน์ สําหรับคนต่างด้าว 3 สัญชาติ (กัมพูชา ลาว เมียนมา) ที่อยู่ในราชอาณาจักรโดยไม่ได้รับอนุญาต ซึ่งได้รับการผ่อนผัน ตามมติ ครม. 29 ธ.ค. 63 ตั้งแต่วันที่ 15 ม.ค. 64 ถึง 13 ก.พ. 64 ล่าสุดจัดเก็บอัตลักษณ์บุคคล (Biometrics) แล้ว 267,916 คน ผ่านการตรวจหาเชื้อโควิด-19 แล้ว 62,426 คน ได้รับอนุญาตทํางาน (อนุมัติ บต.48) แล้ว 62,392 คน และทําบัตรประจําตัวคนซึ่งไม่มีสัญชาติไทย (บัตรชมพู/ใบอนุญาตทํางาน) 22,946 คน จากผู้ได้รับอนุมัติบัญชีรายชื่อทั้งสิ้น (มีนายจ้าง) 601,004 คน (ข้อมูล ณ วันที่ 1 เม.ย. 64) โดยปัจจุบันอยู่ในช่วงดําเนินการตรวจหาเชื้อโควิด-19 และจัดเก็บอัตลักษณ์ฯ ให้แล้วเสร็จตามกําหนดในวันที่ 16 เม.ย. 64
“ขณะนี้ระยะเวลาที่กําหนดให้นายจ้าง/สถานประกอบการ พาคนต่างด้าวไปตรวจหาเชื้อโควิด-19 และจัดเก็บอัตลักษณ์ฯ เหลืออีกเพียง 2 สัปดาห์เท่านั้น หากไม่ดําเนินการให้เสร็จสิ้นก่อนวันที่ 16 เมษายน 2564 และดําเนินการในขั้นตอนถัดไปตามระยะเวลาที่กําหนด จะทําให้มีสถานะเป็นแรงงานผิดกฎหมาย ซึ่งกระทรวงแรงงานในฐานะหน่วยงานที่มีหน้าที่ตรวจสอบ ควบคุม และกํากับดูแลการทํางานของคนต่างด้าวจําเป็นต้องดําเนินคดีอย่างหลีกเลี่ยงไม่ได้” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า เมื่อคนต่างด้าวได้รับการรับรองผลว่าไม่เป็นโรคโควิด-19 และผ่านการจัดเก็บอัตลักษณ์บุคคล (Biometrics) แล้ว กลุ่มคนต่างด้าวที่มีนายจ้างต้องยื่นคําขออนุญาตทํางานในระบบออนไลน์ https://e-workpermit.doe.go.th ภายในวันที่ 16 มิ.ย. 64 เพื่อไปจัดทําบัตรหรือปรับปรุงทะเบียนประวัติ และบัตรประจําตัวคนซึ่งไม่มีสัญชาติไทย (บัตรชมพู) ภายในวันที่ 30 ธ.ค. 64 และกลุ่มที่ยังไม่มีนายจ้าง ต้องมีนายจ้างยื่นขออนุญาตทํางานในระบบออนไลน์ภายในวันที่ 13 ก.ย. 64 และไปปรับปรุงทะเบียนประวัติ พร้อมรับบัตรประจําตัวคนซึ่งไม่มีสัญชาติไทย (บัตรชมพู) ให้เสร็จสิ้นภายในวันที่ 28 ก.พ. 65 ซึ่งสําหรับคนต่างด้าวที่แจ้งท้องที่ทํางานในพื้นที่กรุงเทพมหานคร สามารถจองคิวออนไลน์ ผ่านทางเว็บไซต์ http://nonthaidbkk.bangkok.go.th เพื่อเข้าทําบัตรฯ ณ สํานักงานเขต ของกรุงเทพมหานคร ทั้ง 50 เขต ที่จะเปิดให้บริการงานทะเบียน ตั้งแต่วันที่ 1 เม.ย. 64 เป็นต้นไป ในวันราชการปกติ (จันทร์ - ศุกร์) เวลา 16.00 – 18.00 น. โดยให้บริการไม่เกิน 30 ราย/วัน ส่วนในต่างจังหวัดให้ดําเนินการตามที่ศูนย์บริการการทะเบียนภาค สาขาจังหวัดนั้น ๆ หรือสถานที่ที่กรมการปกครองกําหนด
“ในขณะเดียวกันกระทรวงแรงงานจะดําเนินการตรวจสอบ ปราบปราม จับกุม และดําเนินคดี นายจ้าง/สถานประกอบการที่จ้างคนต่างด้าวที่ไม่มีใบอนุญาตทํางาน และคนต่างด้าวที่ลักลอบทํางาน โดยปฏิบัติการร่วมกับเจ้าหน้าที่ตํารวจ เจ้าหน้าที่ตรวจคนเข้าเมือง เจ้าหน้าที่ฝ่ายปกครอง และหน่วยงานที่เกี่ยวข้อง ทั้งนี้โทษของนายจ้างที่รับคนต่างด้าวที่ไม่มีใบอนุญาตทํางาน มีโทษปรับตั้งแต่ 10,000 – 100,000 บาท ต่อคนต่างด้าวหนึ่งคน หากทําผิดซ้ํามีโทษถึงจําคุก และไม่ให้จ้างคนต่างด้าวทํางานอีก 3 ปี ส่วนคนต่างด้าวที่ลักลอบทํางานโดยไม่ได้รับอนุญาตมีโทษปรับตั้งแต่ 5,000 - 50,000 บาท และถูกส่งตัวกลับออกไปนอกราชอาณาจักร และไม่สามารถขอรับใบอนุญาตทํางานได้จนกว่าจะพ้นโทษมาแล้วเป็นระยะเวลา 2 ปี” นายไพโรจน์ฯ กล่าว
ทั้งนี้ สามารถสอบถามขั้นตอนการขอรับใบอนุญาตทํางานของคนต่างด้าว ได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 – 10 หรือที่ไลน์ @Service_Workpermit หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694 ซึ่งมีการจัดล่ามในภาษากัมพูชา เมียนมา และอังกฤษ ให้บริการข้อมูลข่าวสาร และแนะนําวิธีการดําเนินการ